PAGE  
6

П Р О Т О К О Л      № 3

от заседанието на Съвета на Регионална колегия София-град към КАБ

Днес, 09.03.2012 г. (девети март две хиляди и дванадесета година) от 17.00 часа в офиса на РК София – град на ул.”Кракра” № 11 в сградата на САБ бе проведено заседание на Съвета.
При откриване на заседанието присъстваха 10 (десет) членове на Съвета  на РК  от единадесетте избрани от Общото събрание и 5 (пет)  председатели на Архитектурни колегии от 7 (седем). Съветът има необходимия кворум и може законно да заседава и да взема решения. 


Присъстващи членове на  Съвета:
арх.Д.Данчев – председател, арх.К.Костурски – зам.-председател, арх.Т.Личев – зам.-председател, арх.Здр.Стоянова – зам.-председател и орг. секретар, арх.Г.Мечанов, арх.В.Георгиева, арх.Ал.Христов, арх.В.Николова, арх.Вл.Дамянов, арх.Н.Баровски, арх.Андрей Велинов – председател на Архитектурна колегия -„А”, арх.Б.Борисов – председател на Архитектурна колегия -„Б”, арх.Валентина Василева – председател на Архитектурна колегия -„В“, арх.Милка Белотелева - председател на Архитектурна колегия -„Г”, л.арх.Ани Цонинска .зам.-председател на АК „Ж” на мястото на л.арх.В.Рангелов – председател на АК „Ж“.

На заседанието не присъстваха по уважителни причини следните членове:  арх.Г.Андреев - член на Съвета на РК, арх.Д.Дюлгерова – председател на АК „Д“, арх.Цв.Разсолкова - председател на АК „Е” и л.арх.В.Рангелов - председател на АК „Ж”.


На заседанието бяха поканени и присъстваха – арх.Кр.Язов, арх.Л.Кадийска, арх.Ст.Ставрев, арх.Хр.Чепилев, арх.Св.Никодимов - член на РК София-град към КАБ, арх.Ж.Иванов - член на УС на КАБ, арх.Ем.Сардарев - член на УС на КАБ, арх.Й.Радев - член на УС на КАБ, арх.Яр.Рангелов - член на Контролния съвет на КАБ, арх.М.Русенов – секретар на КДП, арх.Юл.Райчева - член на КДП, арх.Ат.Ковачев – член на ръководството на АК „А”, арх.Ем.Стоянов – член на ръководството на АК „Г”.
Заседанието бе председателствано  от арх. Д. Данчев – Председател на РК София–град. За воденето на протокола бе избрана Мартина Рачева – технически изпълнител в РК София-град. 

Председателят арх.Д.Данчев откри заседанието и прочете предварително оповестения дневен ред. Към дневния ред постъпиха  следните допълнения за включването им в т. Разни:

· от арх.Ал.Христов за награждаването на дипломни проекти от ВСУ „Л.Каравелов”;

·  от арх.Б.Борисов, относно внесения в Народното събрание проект на Закон за ланшафта;

· Искане на финансова подкрепа от чл.-кор.арх.Ат.Ковачев във връзка с участието му по повод честване на Руската академия.  
Съветът реши:

1. Приема предложения от Председателя на РК София-град дневен ред с направените допълнения.

Гласували 15 души; „ЗА” – 15; „ПРОТИВ” – няма; „ВЪЗДЪРЖАЛИ СЕ” – няма.

Предложението за дневен ред бе прието с пълно мнозинство както следва:

ДНЕВЕН РЕД:
1. Преглед на решенията на Съвета от 09.02.2012 г.

Докл.: арх.Здр.Стоянова


2. Отчитане на резултатите от Общите събрания на Архитектурните колегии.









Докл.: арх.Д.Данчев


3. Общо събрание на РК София-град - организация.









Докл.: арх.Д.Данчев


4. Предоставяне на информация, относно закупуването на офис на РК София - град









Докл.: арх.Д.Данчев


5. Р а з н и -  Постъпили заявления и молби от архитекти - членове на РК София-град

5.1. от чл.-кор.арх.Ат.Ковачев за финансова подкрепа във връзка с участието му по 

          повод честване на Руската академия.  
5.2. Продължаване на трудовия договор на арх. Здравка Стоянова
5.3. Проект на Закон за ландшафта -  докл. Арх. Б. Борисов  

5.4. Награди  за студенти  от ВСУ „Л.Каравелов” –  докл арх. Ал. Христов
По т. 1 от дневния ред

арх.Д.Данчев - даде думата на арх.Здр.Стоянова, която да направи  преглед на изпълнение на взетите решения от Заседанието на Съвета на 09.02.2012 г. Предложението  за доуточняване на   решение по т.1 е отразено. Останалите  решения са изпълнени.
Съветът реши:
1. Приема Протокол № 2 от 09.02.2012 г.

Гласували 15 души; „ЗА” – 15; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с болшинство.

По т. 2 от дневния ред 
Арх. Данчев направи изказване във връзка с проведените събрания на архитектурните колегии. Направени са предложения от колегията, които следва  да бъдат качени на сайта на РК, както и да намерят място  в основния документ за общото събрание на РК София-град. Също така  поиска списъците с имената на делегатите да бъдат препотвърдени и от Общото събрание на РК София-град.

арх.Н.Баровски - предложи в момента, в който са готови протоколите, да се качат на сайта на РК София-град. 

По т. 3 от дневния ред 
По организационни въпроси относно провеждането на ОС на РК София-град

арх.Д.Данчев – предложи членовете на Съвета да вземат отношение по бъдещите кандидатури за членове на новото ръководство на РК. Той счита, че РК София-град трябва да обмисли и кандидатурите за УС на КАБ. В тази връзка е направил  предварителни допитвания и по отношение на  предложения за колеги в Дисциплинарната комисия и  в Контролния съвет. Неговите предложения са, както следва: за  арх.Йордан Радев, арх.Желязко Иванов, арх.Емил Сардарев. Също, счита, че  колегите, които бяха заменени с нови председатели на архитектурните колегии, са хора, за които съществуват  условия да бъдат членове на Съвета  на София или членове на  Управителния съвет на КАБ. Припомни кои от членовете на Съвета на РК имат по 2 мандата и кои –  един в Регионалната колегия.
арх.Г.Андреев - 2 мандата; арх.К.Костурски - 2 мандата; арх.Т.Личев, арх.Г.Мечанов, арх.Здр.Стоянова - по 2 мандата; арх.В.Георгиева - 2 мандата; арх.Ал.Христов - 1 мандат, арх.В.Николова - 1 мандат. Арх.Кр.Язов  и арх.Н.Баровски могат да бъдат номинирани  за председатели на РК София-град, арх.Вл.Дамянов за централното ръководство. 

Присъстващите напомниха, че има гласувани номинации от събранията на архитектурните колегии, които бяха обсъдени.
Отвод си направиха: арх.Ст.Ставрев; арх.К.Костурски; арх.Г.Мечанов.

След направените разисквания

Съветът реши:

1.На сайта на РК София-град да се предостави място за представяне платформите на кандидатите за председатели на РК София-град и на КАБ.

2.Да се изпратят покани с програмата на ОС на РК София-град до официалните лица: ректори на Висши училища по архитектура, до кмета на  Софийска община, до главния архитект на София, до декана на архитектурния факултет.
Гласували 15 души; „ЗА” – 15; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с болшинство.
По т. 4 от дневния ред 

арх.Д.Данчев - даде думата на арх.В.Георгиева, която запозна членовете на Съвета с проведените разговори във връзка със закупуването на офиса на РК София- град. Цената  е около 1 200 евро/м2. Имаме необходимите средства. Договорено е общите разходи по прехвърляне, които възлизат на около 9-10 хил.лв. да бъдат поделени. Договорът е изготвен и е даден да се прегледа юридически. Може да се наложи да се вземе един вътрешен заем от КАБ. В момента се обсъждат условията. След 17 март арх. Д. Данчев няма да има право да подписва.

В допълнение арх.В.Георгиева  подробно запозна членовете на Съвета с проведените разговори и направените договорки.


След станалите разисквания, Съветът реши:

1. Дава съгласие да бъде закупен офис за нуждите на  РК София-град към КАБ на Солни пазар.
Гласували 15 души; „ЗА” – 14; „ПРОТИВ” – 1; „ВЪЗДЪРЖАЛИ СЕ” – няма.

Предложението се приема  с мнозинство.

По т. 5  от дневния ред - Разни 

арх. Данчев напомни на членовете на Съвета за поетия ангажимент от предишната година във връзка с  предложение на арх. Росен Вълков – за   издаване на 2 броя на тема -. София в сп. „Архитектура” или като отделно специализирано издание. Той препоръчва на новото ръководство на РК София-град да вземе решение в подкрепа на предложението. Съобщи също, че съвместно с арх. Йордан Тангъров и е участвал в телевизионно предаване „Архитектурен магазин”, където е осигурена телевизионна платформа по проблемите на гр. София.

По т. 5.1 от дневния ред 
арх.Д. Данчев - даде думата на чл.-кор.арх.Атанас Димитров Ковачев, който запозна членовете на Съвета на РК София-град с поканата, която е получил от  Руската академия на архитектурата и строителните науки, 
като чуждестранен неин член да участва в Юбилейната сесия на Общото събрание, което е посветено на 20-годишнината от възстановяването й през 1992 г. Поканен е също да изнесе и пленарен доклад. Необходимите средства за участие са 3 000 лв. Молбата му към  РК София – град, чийто редовен член е от  1991 г. е за частична финансова подкрепа, арх.Д.Данчев - отбеляза, че заявлението на чл.-кор.арх.Атанас Ковачев е направено много коректно, запозна присъстващите с краткото представяне отстрана на арх. Ковачев и предложи да се гласува.

арх.Ст.Ставрев - предложи решението да бъде публикувано на сайта на РК София-град, за да се разбере, че е осъществено със  съдействието на РК София-град. 

арх.Д.Данчев – допълни, че е необходимо  след завръщането си арх. Ковачев да представи доклад - отчет за представянето си.

 арх.Вл.Дамянов - предложи РК София-град към КАБ да поеме половината от разходите.

Постъпиха няколко предложения: 


І-во предложение
- 1 500 (хиляда и петстотин) лв.- гласуваха 7 души

            ІІ-ро предложение от арх.М.Белотелева
- 1 000 (хиляда) лв. - гласуваха 4 души

           ІІІ-то предложение



-    500 (петстотин) лв. -  гласуваха 2 души
Съветът реши:

1. Да бъдат отпуснати 1 500 хиляда и петстотин) лева за участие на чл.кор.проф.дан Атанас 

    Димитров Ковачев в Юбилейна сесия на Общото събрание на Руската академия на  

    архитектурата и строителните науки (РААСН) в Москва от 17.04 до 22.04.2012 г.

2. Същият да представи  доклад-отчет за участието си.

3. Средствата да се вземат от предвидените в бюджета на РК София-град за 2012 г.

Гласували 15 души; „ЗА” – 15; „ПРОТИВ” – няма; „ВЪЗДЪРЖАЛИ СЕ” – няма.

Предложението се приема с болшинство.
По т. 5.2 от дневния ред 

арх.Д. Данчев уведоми членовете на Съвета, че трудовия договор на арх.Здравка Стоянова изтича след ОС на РК София-град. Във връзка с организирането и провеждането на Десетото Общо събрание на КАБ през м.май, 2012 г., е необходимо  трудовият й договор да бъде продължен до 30.04.2012г.включително.

Съветът реши:

Да се продължи трудовия договор на арх. Здравка Стоянова  до 30.04.2012 г.вкл.
Гласували 15 души; „ЗА” – 14; „ПРОТИВ” – няма; „ВЪЗДЪРЖАЛИ СЕ” – 1
Предложението се приема с болшинство.

В допълнение
арх.В.Георгиева – счита, че  този месец е крайно недостатъчен за предаване на документите, свързана с досегашната дейност на РК София-град и  на арх.Здр.Стоянова като организационен секретар. Необходими са поне 2 месеца. 

арх.Д.Данчев - предложи Съветът да вземе още едно решение, а именно: трудовият договор на арх.Стоянова да бъде продължен с още 2 месеца, като нейно остава желанието дали да се съгласи да продължи и дали да го подпише.

Гласували 15 души; „ЗА” – 14; „ПРОТИВ” – няма; „ВЪЗДЪРЖАЛИ СЕ” – 1.

Предложението се приема с болшинство.

По т. 5.3 от дневния ред   Проект на Закон за ландшафта -  докл. Арх. Б. Борисов  

арх.Д.Данчев – уведоми членовете на Съвета, че миналия петък са му се обадили, че има внесено предложение за режим на работата на ландшафтните архитекти. Регионална колегия Пловдив е взела отношение, като са приели декларация, с която се противопоставят на създаването на Закон за ландшафта. Има и становище на КАБ, в което се казва, че внесеният текст на проект за Закон за ландшафта не е предлаган за предварително разглеждане и обсъждане в КАБ. Камарата не е инициатор за неговото създаване. Това становище предложи да бъде санкционирано от Съвета на РК София-град. Също спомена, че има информация, че проекто Закона е изтеглен.

арх.Б.Борисов – съобщи, че  Общото събрание на Архитектурна колегия „Б” е обсъдило някои въпроси, за които са се взели и решения. Те по същество са следните: да се обсъди на национално равнище Закона за ландшафта; и да се обсъди Наредбата за предоставяне на определената прилежаща площ към сгради – етажна собственост в квартали с комплексно застрояване, на градско ниво, като обърна внимание, че за нея се е вдигнало малко шум. Предложи по време на Общото събрание на РК София-град да се ангажират колегите, като се направи една анкета.

арх.В.Николова -  съобщи, че в решенията от проведеното Общо събрание на Архитектурна колегия „Е” е отбелязано, РК София-град да организира разпространяването и обсъждането на двата проекта за нормативни документи: Закон за ландшафта и Наредба за предоставяне на прилежащата земя – частна собственост на Столична община към сгради етажна собственост в квартали с комплексно застрояване за поддържане и използване от съответната етажна собственост. В периода 17 – 31 март 2012 г. РК София-град да излезе с писмено становище.

арх.Д.Данчев – поиска членовете на Съвета да гласуват предложението направено от арх.Б.Борисов

Съветът реши:
 1. Съвета на РК София-град да изготви в срок до 9 март декларация, отразяваща отрицателното отношение на архитектурната колегия към проектозакона за ландшафта. Декларацията да бъде разпространена сред регионалните колегии в страната и изпратена до Председателя на Камарата с настояване народните представители – вносители на проектозакона да бъдат призовани да го оттеглят
2. Декларацията да се качи на сайта на РК София-град.
Гласували 15 души; „ЗА” – 14; „ПРОТИВ” – няма; „ВЪЗДЪРЖАЛ СЕ” –.1
Предложението се приема с мнозинство.

По т. 5.4 от дневния ред  арх.Ал.Христов – 

1. напомни за предишно гласувано решение на Съвета, относно награждаването на дипломни проекти на студенти от  Висшето строително училище „Л.Каравелов”. През тази сесия са уточнени  две номинации на дипломанти от учебното заведение; Предлага на Съвета да гласува да се отпуснат  две награди на обща стойност 1200 лв 
2. Сподели за  идея на  катедра” Сградостроителство” в УАСГ – по повод  въвеждането на дисциплината „Архитектурни конструкции” в ІІІ-ти курс, да се предложи - най-добрият студентски проект да бъде отличен. Предлага да се отпусне сумата от 500 лв.
арх.Н.Баровски - предложи 1 000 лв. за награди, които да се дават само на студентите от УАСГ.

арх.В.Николова - целесъобразно е да се гласува сума за награди. Редно е според нея, да се отдели и една сума във връзка с предстоящото тържествено откриване на Музея по архитектура, което ще се случи по време на  следващия мандат на Софийското ръководство.

арх.Д.Данчев - поиска от членовете на Съвета да гласуват  във връзка с предложенията, които са постъпили за награди, за честване и други бъдещи нужди.


І-во предложение за награди 
- 1 000 лв.

Гласували 15 души; „ЗА” – 2; „ПРОТИВ” – няма; „ВЪЗДЪРЖАЛИ СЕ” – 13


ІІ-ро предложение - 1 200 лв.

Гласували 15 души; „ЗА” – 3; „ПРОТИВ” – няма; „ВЪЗДЪРЖАЛИ СЕ” – 12


ІІІ-то предложение - 1 500 лв.

Гласували 15 души; „ЗА” – 8; „ПРОТИВ” – няма; „ВЪЗДЪРЖАЛИ СЕ” – 7

Съветът реши: 
1. Приема предложението да бъде отпусната сумата в размер на 1 500 (хиляда и петстотин) лв. като препоръчва на Съвета и в бъдеще според нуждите да подкрепя награждаване на дипломанти от Висшите училища по архитектура. 
В допълнение към т. 5
арх.В.Николова – даде необходима информация относно  международната дейност. 
1. Среща с представители на ОАР - филиал Букурещ в София (в подготовка). 
2. Предстоящо организиране на студентски пленер „Опазване на недвижимото културно наследство“ в Балчик  22 – 25 март(в подготовка) ланд.арх.В.Рангелов. 
3. Изложба на проекти, наградени през 2011 г. от годишното събитие на ОАР, филиал Букурещ – съпътстващо събитие на триеналето на архитектурата –м.май.

Участие като локален партньор на Ордена на архитектите в Рим за обмен на стажанти и др. 
Арх. Николова  е направила подробно проучване какви средства ще са необходими за престой около една седмица в  Рим. 
арх.Т.Личев - изрази мнение, да се потърсят и други изгодни оферти.
арх.Д.Данчев – изрази становище, че  арх.Николова е направила необходимите контакти и проучвания, но  на това заседание тази тема няма да може да се реши. 
арх. Желязко Иванов запозна Съвета с обявения от фирма «Кнауф» и Асоциацията на производителите на дървени къщи конкурс. Той обърна внимание на няколко важни постановки, които не са достатъчно явно обозначени и които могат да причинят определени щети. Членовете на Съвета зададоха въпроси и направиха допълнителни предложения. След направеното обсъждане, 
Съветът реши:
1. Регионална колегия София-град е категорично против обявения от фирма «Кнауф» и Асоциацията на производителите на дървени къщи конкурс. 
2. Предложените в общите условия клаузи са недопустими и неприемливи, тъй като отнемат изключителните авторски права на архитектите – проектанти. Публикуваните от обявителя общи условия са поместени скрити в линк.
Обръщаме особено внимение на Колегията за ангажиментите, който те поемат с участието си в този конкурс (включително финансов)
Гласували 15 души; „ЗА” – 14; „ПРОТИВ” – няма; „ВЪЗДЪРЖАЛ СЕ” –.1
Предложението се приема с мнозинство.

Поради изчерпване на дневния ред заседанието се закри в 20.30 часа.

ЗАМ.-ПРЕДСЕДАТЕЛ НА СЪВЕТА 


ПРЕДСЕДАТЕЛ НА СЪВЕТА

НА РК СОФИЯ-ГРАД: …………………..


НА РК СОФИЯ-ГРАД: …………………



      (арх.Здр.Стоянова)


                          (арх.Д.Данчев)

Протоколист: ……………………….

                                  (М.Рачева)
